U sklopu projekta „Svaki potez broji“ (SF.3.4.08.07.0062), čiji je korisnik Šahovski klub Novi Zagreb, provode se edukativne radionice namijenjene djeci i mladima s ciljem poticanja uključivanja u sportske aktivnosti te razvoja svijesti o važnosti tjelesne aktivnosti i zdravih životnih navika.
Radionice su namijenjene djeci i mladima do navršenih 30 godina života, a posebno djeci i mladima u riziku od socijalne isključenosti, uključujući djecu nezaposlenih roditelja, korisnika dječjeg doplatka, djecu bez odgovarajuće roditeljske skrbi, djecu iz jednoroditeljskih i višečlanih obitelji, kao i djecu s teškoćama u razvoju, mlade s invaliditetom te djecu i mlađe punoljetne osobe s problemima u ponašanju.
U sklopu radionice „Kondicijska priprema za šahovske turnire“ sudionici će kroz edukativni i praktični dio razvijati svijest o važnosti odgovarajuće kondicijske pripreme te njezinoj ulozi u sportskim aktivnostima i sudjelovanju na šahovskim turnirima.
Radionica će se održati 12. rujna 2026. godine od 12:30 do 14:30 sati, na adresi Ul. Ivana Šibla 8, 10000 Zagreb.
Sudjelovanje na radionici je besplatno.
Projekt „Svaki potez broji“ sufinanciran je sredstvima Europske unije iz Europskog socijalnog fonda plus. Ukupna vrijednost projekta iznosi 152.880,00 EUR, od čega bespovratna sredstva iznose 149.822,40 EUR.
U nastavku objavljujemo Javni poziv za sudjelovanje u edukativnoj radionici „Kondicijska priprema za šahovske turnire“, u kojem su navedeni uvjeti i način prijave, ciljne skupine, termin i mjesto održavanja te potrebna dokumentacija za sudjelovanje.

